পাবেল খান চৌধুরী ॥ ইটভাটার শ্রমিকরা জানেন না মে দিবস কি? ফলে তাদের অধিকার সম্পর্কে তারা এখনও রয়েছে অন্ধকারে। তারা শুধু জানে মে দিবস মানে দল বেধেঁ মাথায় লাল কাপড় বেধেঁ গাড়ীর শ্রমিকদের মিছিল করা আর সংগঠকদের দেয়া নাস্তা খাওয়া। টানা ষোল ঘন্টা কাজ করতে হয় তাদের। তাদের নেই কোন নিয়োগপত্র, নেই কোন কর্মঘন্টা, নেই কোন সাপ্তাহিক ছুটি, নেই শ্রমিক রেজিষ্ট্রার, নেই ছুটির রেজিষ্ট্রার, নেই ছুটির বহি, নেই ব্যক্তিগত নিরাপত্তা উপকরণ। ইটভাটার শ্রমিকের সাথে কথা বলে জানা গেছে এসব তথ্য। কিন্তু যাদের জন্য এই দিন পালন তারা কি জানে এর ইতিহাস কিংবা আসল প্রয়োজনীয়তা? নাকি দিন শেষে সেই তিমিরেই অবস্থান করে? তারা কি জানে তাদের মে দিবস পালনের নাম করে ...